Preĝejo Vizito de Maria (Tarnaszentmária)

La preĝejo Vizito de Maria estas romkatolika monumento historia, la plej malnova kaj malgranda hungara kirko funkcianta senĉese en Hungario, en vilaĝo Tarnaszentmária.

 Historio 
Laŭ kelkaj arkeologoj la absido estis konstruita kiel maŭzoleo aŭ konferencejo por duko en la malfrua 10-a jarcento. Ĝi havas bizancan efikon. Kelkaj ligas la preĝejeton al Samuel Aba. Aliaj supozas, ke la konstrujaro estis en la 11-a, 12-a aŭ 13-a jarcentoj. Estas ankaŭ opinio, ke la ornamaĵoj havas kaukazan-armenan stilojn. La vilaĝo mem ĉiam estis malriĉa, neniam estis mono por pligrandigi aŭ rekonstrui la kirkon, tial pli ol la duono restis plene origina. Tamen en la 15-a jarcento la kirko iomete gotikiĝis, en la 18-a jarcento iomete barokiĝis, inter 1869-1892 la navo estis plilongigita kaj turo estis konstruita. La orgeno kaj la predikejo estis faritaj en 1892. En la 1980-aj jaroj pli nova tegmento estis konstruita.

 Konstruaĵo 
La konstruaĵo situas sola sur malalta monteto en mezo de la vilaĝeto. La mezepoka kaj la 19-a jarcenta konstruaĵoparto estas videble apartigebla. La fasado estas simetria, meze la enirejo funkcias, la plej supre la turo altiĝas. La absido estas duonronda, la sanktejo estas hufoforma. La tegmento estas kovrita per ŝindoj. En mezo de la navo oni trovis familian tombon supozeble el la 15-a jarcento. En la navo ŝtonaj benkoj borderas la murojn. La sanktejo estas pli alte, ol la navo, tial oni konstruis 7 ŝtupojn.

Kermeso okazas en la 2-an de julio aŭ en la plej proksima dimanĉo.

 Fontoj 
 hungare kun fotoserio
 hungare
 hungare kun fotoj
 hungare kun fotoj

 hungare kun fotoj 
 hungare kun foto
 hungare kun desegnaĵo

Tarnaszentmaria
Tarnaszentmária